Európsky zbor solidarity

Oži v koži dobrovoľníka
2022-05-21 17:00 - 2022-05-24 14:00 (Europe/Paris)
Chceli by ste sa stať dobrovoľníkom? Chceli by ste pomáhať ľudom doma alebo v zahraničí? Chcete stretnúť zahraničných dobrovoľníkov, ktorí prišli na Slovensko?
Toto a omnoho viac vám ponúka zážitkové školenie „OŽI V KOŽI DOBROVOĽNÍKA“ ktoré vám predstaví aké to je byť dobrovoľníkom v rámci programu Európsky zbor solidarity. Na školení získate unikátnu možnosť stráviť jeden deň v jednej z organizácií, ktoré hosťujú dobrovoľníkov, podieľať sa spoločne na ich aktivitách a spoznať a zabaviť sa so zahraničnými dobrovoľníkmi, ktorých organizácie hosťujú.
Súčasťou školenia budú tiež teambuildingové aktivity, ktoré vám umožnia spoznať iných záujemcov o dobrovoľníctvo a prednášky o možnostiach dobrovoľníctva v zahraniční.
Ktoré organizácie bude možné navštíviť?
KERIC v Čadci (https://www.keric.sk/sk/)
Nadácia krajina harmónie (http://nkh.sk/)
Stanica Záriečie (https://www.stanica.sk/)
Kde sa môžem zaregistrovať?
Na našom prihlasovacom linku: https://forms.office.com/r/mVa1jWqmnN
